All of the Stars. All of the Stars – ingliz qoʻshiqchisi va qoʻshiqnavisi Ed Sheeranning qoʻshigʻi. Tarona 2014-yilda suratga olingan „"Yulduzlar aybdormi"“ filmida saundtrek sifatida ishlatilib, „"The Fault in Our Stars (Music from the Motion Picture)"“ saundtrek albomining birinchi treki boʻlgan. Shuningdek, Sheeranning „"x"“ (2014) nomli ikkinchi studiyaviy albomiga ham bonus trek sifatida kiritilgan. Sheeranning taʼkidlashicha, qoʻshiq „butun film syujetidan ilhomlanilgan, shunchaki qaygʻuli, ammo odamlarni kayfiyatini biroz koʻtarishni xohlaydi“. Filmda saraton kasalligiga chalingan bir oʻsmir bolaning boshqa bir saraton kasaliga chalingan qizga oshiq boʻlgani va oʻlim qarshisida sevgining ahamiyati haqida soʻz boradi. 2014-yilda Sheeran qoʻshiqchi Christina Grimmiega qoʻshilib, „"The Voice“ loyihasining" 6-mavsumi finalida ushbu qoʻshiqni ijro etgan. Klipi. Qoʻshiq uchun ishlangan musiqiy videoning premyerasi 2014-yil 9-may kuni Ed Sheeranning YouTube kanalida boʻlib oʻtgan. Videoda filmdan yangi kadrlar yoʻq edi, biroq unda muxlislar tomonidan yuborilgan „Hammasi goʻzal“, „Sen yuk emassan“ kabi dalda beruvchi xabarlar mavjud edi. Koverlari. Jackie Evancho 2015-yil avgust oyida qoʻshiqning kover versiyasi va unga ishlangan videoni chiqargan.